เด็กแว้นนัดแก๊งป่วนเมือง เย้ย พ.ร.ก.ฉุกเฉิน อายุแค่ 15 16 พกปืนแล้ว
ชาวบ้านสุดทานทน เด็กแว้นนัดแก๊งป่วนเมือง เย้ย พ.ร.ก.ฉุกเฉิน ที่สุโขทัย อายุแค่ 15 16 พกปืนแล้ว รถมอเตอร์ไซค์แต่งซิ่งครบเซต ท่อแรง แง้นไปทั่วเมื่อวันที่ 13 เม.ย.63 นายสมนึก สุกอร่าม กำนันตำบลศรีสัชนาลัย จ.สุโขทัย เปิดเผยว่า ตนได้รับแจ้งจากชาวบ้านว่า มีวัยรุ่นกว่า 20 คน รวมตัวกันเพื่อแข่งรถจักรยานยนต์ โดยไม่สนใจประกาศ พ.ร.ก.ฉุกเฉิน ที่ห้ามไม่ให้ชุมนุมมั่วสุม ที่บริเวณอนุสาวรีย์พระยาลิไท บ้านหนองช้าง หมู่ 5 ต.ศรีสัชนาลัย จึงรายงานให้นายกองโทพยุงศักย์ สุวรรณโณ นายอำเภอศรีสัชนาลัย ทราบจากนั้นจึงประสานให้ พ.ต.อ.ประเสริฐ กองเกียรติเจริญ ผกก.สภ.ศรีสัชนาลัย นายปวีณ หลวงใหญ่ ปลัดอำเภอฝ่ายความมั่นคง สนธิกำลัง ตำรวจ ทหาร ฝ่ายปกครองกว่า 20 นาย ปิดล้อมทางเข้าออกอนุสาวรีย์ฯ แล้วเข้าทำการตรวจสอบ พบวัยรุ่นกว่า 20 คน อายุตั้งแต่ 14-25 ปี พร้อมรถจักรยานยนต์ 16 คัน ตรวจสอบพบส่วนหนึ่งมีการดัดแปลงท่อไอเสีย และพบอาวุธปืนลูกซองสั้น 1 กระบอก พร้อมกระสุน 2 นัด จึงว่ากล่าวตักเตือนว่าการรวมตัวกันดังกล่าวเป็นการกระทำผิด พ.ร.ก.ฉุกเฉินที่มีการประกาศใช้อยู่ในขณะนี้ขณะเดียวกัน ได้ประสานผู้ปกครองมารับทราบและทำบันทึกเป็นหลักฐาน ส่วนเจ้าของรถจักรยานยนต์ที่ดัดแปลงท่อไอเสียซึ่งผิดกฎหมาย และเจ้าของอาวุธปืนและเครื่องกระสุน เจ้าหน้าที่นำตัวไปดำเนินคดี โดยชาวบ้านในละแวกนั้นบ่นให้ฟังว่า แถวนี้มักจะมีวัยรุ่นรวมตัวกันแข่งรถจักรยานยนต์ส่งเสียงดังรบกวนชาวบ้าน และก่อเหตุทะเลาะวิวาทกันบ่อยครั้งโดยชาวบ้านและกำนันพยายามเข้าดำเนินการจับกุมหลายครั้งก็ยังไม่สำเร็จ มาครั้งนี้ได้รับแจ้งอีกจึงสนธิกำลังจากหลายภาคส่วนเข้าตรวจสอบ พบการกระทำผิดดังกล่าว ซึ่งส่วนใหญ่เป็นเยาวชนอายุ 14-16 ปี เจ้าหน้าที่จึงว่ากล่าวตักเตือนเพื่อเป็นการให้โอกาส แต่บางส่วนที่ทำผิดกฎหมายรุนแรงจำเป็นต้องดำเนินคดี.
ชาวบ้านสุดทานทน เด็กแว้นนัดแก๊งป่วนเมือง เย้ย พ.ร.ก.ฉุกเฉิน ที่สุโขทัย อายุแค่ 15 16 พกปืนแล้ว รถมอเตอร์ไซค์แต่งซิ่งครบเซต ท่อแรง แง้นไปทั่ว 
เคอร์ฟิว,ประกาศเคอร์ฟิว,เด็กแว้น,แว้นซิ่ง,สุโขทัย,ข่าวทั่วไป